text: Que vaurroit que je vous diroie 
   Conment se maintint en la voie ? 
   Sages fu et bien ensaigniez, 
   Et avisez et afaitiez ; 
   Et pour ce [que] il estoit tés 
   Li fu li chevalés livrés. 
   Ne couvenist querre plus sage, 
   Qu'il ert, pour bien faire I message, 
   PageV02P184
   Son cheval si à point mena 
   Et tant fist et tant esploita, 
   Que en Toscane vint tout droit 
   Là où li rois Carmans estoit 
   À I sien chastel noble et gent 
   Que on apeloit Mont Clarent 
   Au tans de lors, ce dist l'estoire 
   Qui est moult gracieuse et voire. 
  